Karte za šnaps
Uz sam Radovanov portal trogirske katedrale dovršen oko 1240. godine urezane su šah i trilja
**Igraće karte** je naziv za komade papira, kartona ili plastike koji služe za igranje kartaških igara. Skup igraćih karata naziva se *špil*. Osim za zabavu (kartanje, opsjenarski trikovi, gatanje), igraće karte mogu služiti i za profesionalno kockanje. 

Nisu sve igraće karte jednake. Razlikuju se po tipovima kartaških igara za koju su namijenjene. Svaka igraća karta u špilu je različita, a označene su bojom, simbolima i različitim motivima po kojima se karte daju lako složiti.

Vjeruje se da su se prvim igraćim kartama služili u istočnoj Aziji (Koreja i Kina), a kasnije su odande, preko Indije i Egipta donesene u Europu. Danas se u različitim dijelovima svijeta koriste različiti špilevi igraćih karata za igre koje su karakteristične za to područje. 

Hrvatski povjesničar Miho Barada pri proučavanju starog arhiva grada Trogira pronalazi dokument s datumom 4. veljače 1272. pod signaturom *Domini Valentini Petri* u kojem se spominju karte i igra na karte. (Miho Barada, JAZU, Trogirski spomenici, Dio I. svezak I.)

Tako postoje:

Mađarice
--------

*Glavni članak: Mađarice*

| žir | zelena | crvena | bundeva |
| --- | --- | --- | --- |
|  |  |  |  |

U Hrvatskoj, Austriji, Mađarskoj, Slovačkoj, Češkoj i Sloveniji popularne su igraće karte *Mađarice*. Špil se sastoji od 32 karte, po 8 u svakoj boji. Boje su: žir (tref), zelena (pik), bundeva (karo) i crvena (herc). Karte su poredane kao VII (7), VIII (8), IX (9), X (10), dečko, dama, kralj, as. 

Unter, dama i as simbolički označavaju povijesne osobe i godišnja doba. Tako imamo:

* **Crvena/Srce**
	+ dečko - Kuoni der Hirt
	+ dama - Hermann Geszler
	+ as - Proljeće
* **Bundeva**/Karo
	+ dečko - Itell Reding
	+ dama - Stüssi der Flurstütz
	+ as - Ljeto
* **Zelena, Zelje/Pik**
	+ dečko - Walter Fürst
	+ dama - Urlich Rudenz
	+ as - Jesen
* **Žir/Tref**
	+ dečko - Rudolf Harras
	+ dama - Wilhelm Tell
	+ as - Zima

Najpopularnija kartaška igra koja se u nas igra s ovim tipom igraćih karata jest belot.

Talijanske karte
----------------

*Glavni članak: Talijanske karte*
Talijanske igraće karte u špilu sadrže 40 igraćih karata, po 10 u četiri različite boje: *špade*, *kupe*, *dinari (denari)* i *baštoni (bate)*. Karte imaju vrijednost: 2, 3, 4, 5, 6, 7, as (aš), fan(a)t, konj i kralj. Najpoznatije igra koje se igraju ovim kartama u Hrvata jesu briškula i trešeta, a nešto manje i trijumf.

Talijanke

| špade | kupe | dinari, denari | baštoni, bate |
| --- | --- | --- | --- |
|  |  |  |  |

Hrvatice
--------

*Glavni članak: Hrvatice (igraće karte)*
Set od 52 karte
Špil igraćih karata *hrvatica* (naziv iz Zagore) (drugdje: karte za poker, "francuske igraće karte") sadrži 52 igraće karte, po trinaest u svakoj od četiri boje. Boje su: ditelina/pik (♠), srce/herc (♥), dijamant/karo (♦) i list/tref (♣). Karte su po hijerarhiji poredane: 2, 3, 4, 5, 6, 7, 8, 9, 10, J (luda, džoker), Q (kraljica), K (kralj), A (as). S ovim tipom karata može se igrati poker, preferans, bridž, blackjack (ajnc) i dr.

Eksterni linkovi
----------------

***Igraće karte*** na Wikimedijinoj ostavi

* Carta Mundi - vodeći svjetski proizvođač igraćih karata
* International Playing Card Society
* Playing Cards Online Arhivirano 2018-08-11 na Wayback Machine-u
* United States Playing Card Company
* Alida, posebne i rijetke karte